Лъчезар Станчев
Петьо ученик

chitanka.info

Слушай — вън на двора

колко шум и вик.

Гледай през стобора:

Петьо — ученик!

С чантата през рамо

гордо стъпва там.

— Сам ще ида, мамо,

вече съм голям!

Тича бързо Шаро,

лае с весел глас:

— Чакай ме, другарю,

с теб ще дойда аз.

Ето и петлето

от стобора пей:

— Кукуригу, Петьо,

да се учиш, брей!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.